BUKU YA GENESA 


Ta ku tumbuluxiwa ka swilo hinkwaswo 


Eku sunguleni, Xikwembu xi tumbuluxile 
tilo ni misava. 2Misava a yi nga ri na xi- 
vumbeko, naswona eka yona a ku nga ri na 
nchumu. Munyama a wu funengetile xidziva 
lexikulu, moya wa Xikwembu? wona wu ri ka- 
rhiwu hunga-hunga ehenhla ka mati. 
3 Kutani Xikwembu xi ku: “A ku ve ni ku vo- 
nakala.” Hiloko ku vonakala ku va kona. 4Xi- 


2moya wa Xikwembu, kumbe: moya wa matimba 
1:3 = Kor.4:6 1:6-8 = II Pet. 3:5 


kwembu xi vona leswaku ku vonakala ku sase- 
kile, kutani xi hambanisa munyama ni ku 
vonakala. > Kutani Xikwembu xi thya ku vonaka- 
la xi ku i “Nhlekanhi”, munyama wona xi-ku i 
“Vusiku”. Kutani ku va madyambu, ku tlhela ku 
va mixo, ri va siku ro sungula. | 

6 Kutani Xikwembu xi ku: “Exikarhi ka mati 
a ku ve ni mpfhuka lowu nga ta ma hamba- 
nisa.” 7Kutani Xikwembu xi endia mpfhuka 
exikarhi ka mati lama nga hansi ni lama nga 

henhla, xi ma hambanisa ha wona. Kutani swi 
va tano. 8Hiloko Xikwembu xi thya mpfhuka 
lowu xi ku i “Tilo”. Kutani ku va madyambu, 
ku tlhela ku va mixo, ri va siku ra vumbirhi. 

9 Kutani Xikwembu xi ku: “Mati lama nga 
hansi ka tilo a ma hlengeletane endhawini 
yin'we, kutani ku humelela ndhawu leyi 
omeke.” Hiloko swi va tano. 10Xikwembu xi 
thya ndhawu leyi omeke xi ku i “Misava”, mati 
lama hlengeletaneke xi ku i “Lwandle”. Kutani 
Xikwembu xi vona leswaku swilo leswi swi sase- 
kile. 1! Kutani Xikwembu xi ku: “Misava a yi 
mirise swimila hi tinxaka-xaka ta swona, swi nga 
leswi tswalaka mbewu ntsena, ni mirhi yo tswa- 
la mihandzu leyi nga ni mbewu ya yona endze- 
ni, hi ku hambana-hambana ka yona.” Kutani 
swi Va tano. !2Misava yi mirisa swimila, swi nga 
leswi tswalaka mbewu ntsena hi tinxaka-xaka 
ta swona, ni mirhi yo tswala mihandzu leyi nga 
ni mbewu ya yona endzeni, hi ku hambana- 
hambana ka yona. Kutani Xikwembu xi vona 
leswaku swilo leswi swi sasekile. 13 Kutani ku va 
madyambu, ku tlhela ku va mixo, ri va siku ra 
vunharhu. 

14 Kutani Xikwembu xi ku: “A ku ve ni 
timboni etilweni, leti nga ta hambanisa nhle- 
kanhi ni vusiku, ti komba tinguva, ti komba 
ni masiku ni malembe. !STimboni leti a ti 
pfurhe etilweni, ti voninga misava.” Kutani swi 
va tano. !ºXikwembu xi endla timboni timbi- 
rhi leti voningaka swinene, lerikulu ri va ro 
fuma nhlekanhi, kasi leritsongo ri va ro fuma 
vusiku. Xikwembu xi endia ni tinyeleti. 17 Kuta- 
ni Xikwembu xi veka timboni etilweni leswaku 
ti ta voninga misava, !8ti va tona leti fumaka 
nhlekanhi ni vusiku, ti hambanisa munyama 
ni ku vonakala. Kutani Xikwembu xi vona 
leswaku swilo leswi swi sasekile. !º Kutani ku va 
madyambu, ku tlhela ku va mixo, ri va siku ra 
vumune. 

20 Kutani Xikwembu xi ku: “Ematini a ku ve 
ni swivumbiwa leswo tala leswi hanyaka, tinya- 
nyana tona a ti hahe empfhukeni.” 2! Hiloko 
Xikwembu xi tumbuluxa swiharhi leswikulu 
swa le Iwandle, ni swivumbiwa hinkwaswo le- 
swi hanyaka ematini hi ku hambana-hambana 
ka swona, ni tinyanyana hinkwato hi tinxaka- 
xaka ta tona. Kutani Xikwembu xi vona leswaku 
swilo leswi swi sasekile. 22Hiloko Xikwembu xi 
swi katekisa, xi ku: “Tswalanani mi andza, mi 
tata malwandle, tinyanyana tona a ti andze emi- 
saveni.” 23Kutani ku va madyambu, ku tlhela 
ku va mixo, ri va siku ra vuntlhanu. 


btinguva, kumbe: minkarhi ya minkhuvo 


1:26 = I Kor. 11:7 1:27 = Mt. 19:4; Mk. 10:6 


24 Kutani Xikwembu xi ku: “Misava a yi hu- 
mese swivumbiwa leswi hanyaka hi ku hamba- 
na-hambana ka swona: Swifuwo, ni swikokovi, 
ni swiharhi hi tinxaka-xaka ta swona.” Kutani 
swi va tano. 2º Xikwembu xi endla swiharhi ni 
swifuwo hi tinxaka-xaka ta swona, xi endla ni 
swikokovi hinkwaswo hi ku hambana-hambana 
ka swona. Kutani Xikwembu xi vona leswaku 
swilo leswi swi sasekile. 

26 Kutani Xikwembu xi ku: “A hi endleni 
munhu hi xifaniso xa hina, a fana na hina, a ta 
fuma tinhlampfi ni tinyanyana, a fuma ni swifu- 
wo ni misava, ni swiharhi hinkwaswo emisave- 
ni,º ni swikokovi hinkwaswo.” 


27 Hiloko Xikwembu xi tumbuluxa munhu 
hi xifaniso xa xona, 
xi nºwi tumbuluxa a fana na xona, 
xi tumbuluxa munhu wa xinuna 
ni munhu wa xisati. 


28 Kutani Xikwembu xi va katekisa, xi ku ka 
vona: “Tswalanani mi andza mi tata misava, mi 
yi fuma. Mi fuma tinhlampfi ni tinyanyana, ni 
swivumbiwa hinkwaswo leswi famba-fambaka 
emisaveni.” 2ºKutani Xikwembu xi ku: “Vona- 
ni, ximila xin'wana ni xin'wana lexi tswalaka 
mbewu laha misaveni, ndzi mi nyika xona; ndzi 
mi nyika ni murhi wun'wana ni wun'wana lowu 
nga ni mbewu emihandzwini ya wona. Swi ta 
va swakudya swa n'wina. 30Swiharhi hinkwa- 
swo, ni tinyanyana hinkwato, ni swikokovi hi- 
nkwaswo, ni swin'wana hinkwaswo leswi ha- 
nyaka, swona ndzi swi nyika swimila hinkwa- 
swo swa rihlaza leswaku swi va swakudya swa 
swona.” Kutani swi va tano. 3! Hiloko Xikwe- 
mbu xi languta swilo hinkwaswo leswi xi swi 
endleke, kutani xi vona leswaku swilo leswi swi 
sasekile ngopfu. Kutani ku va madyambu, ku 
tlhela ku va mixo, ri va siku ra vu-6. 


Kutani ntirho wo tumbuluxa tilo ni misava, 
ni hinkwaswo leswi nga ka swona, wu 
herisa sweswo. 

2 Hi siku ra vu-7, loko Xikwembu xi hetile 
ntirho wa xona hinkwawo lowu a xi wu endia, 
Xi wisa. 3 Hikokwalaho, Xikwembu xi katekisa 
siku leri ra vu-7, xi ri endla leri hlawulekeke, hi- 
kuva hi siku leri xi wisile entirhweni wa xona 
hinkwawo lowu xi wu endleke loko xi tumbu- 
luxa swilo. 

4 Leswi hi swona leswi humeleleke eku tu- 
mbuluxiweni ka tilo ni misava. 


€Van'wana va ri: a fuma ni swifuwo ni misava hinkwayo 
1:27-28 = Gen. 5:1-2 


2:2 = Hev.4:4, 10 2:2-3 = Eks. 20:11 


GENESA 3 3 


Ta ntanga wa Edeni 


Siku HOSI Xikwembu xi endleke tilo ni misa- 
va, *emisaveni a ku nga si mila nchumu, hambi 
xi ri ximudyana xinene, kumbe byanyi, hikuva 
HOSI Xikwembu a xi nga si nisa mpfula emisa- 
veni, naswona a ku nga si va na munhu loyi a a 
ta rima misava. éKambe a ku ri ni mati lawa a 
ma pfelela ma huma ehansi, ma tsakamisa misa- 
va hinkwayo. 7Kutani HOSI Xikwembu xi vu- 
mba munhu hi ntshuri wa misava,i xi huhutela 
moya lowu nyikaka vutomi etinhompfini ta 
yena, kutani munhu a va xivumbiwa lexi hanya- 
ka. ºKutani HOSI Xikwembu xi endla ntanga le 
Edeni evuxeni, kutani xi teka munhu loyi xi 
n'wi vumbeke, xi ya n'wi veka kwale ntangeni. 
ºKutani HOSI Xikwembu xi endla leswaku mi- 
sava yi mirisa mirhi ya tinxaka-xaka leyi kokaka 
mahlo ni leyi dyiwaka. Exikarhi ka ntanga a ku 
ri ni murhi lowu nyikaka vutomi, ni murhi lowu 
nyikaka vutivi bya leswo biha ni leswo saseka.º 

10 A ku ri ni nambu lowu a wu khuluka wu 
huma le Edeni wu cheleta ntanga; ku suka enta- 
ngeni nambu lowu a wu avana, wu huma mila- 
mbu ya mune. Vito ra nambu wo sungula i 
Pixoni. Nambu lowu hi wona wu khulukaka wu 
rhendzeleka ni tiko hinkwaro ra Havhila, laha 
ku nga ni nsuku. '2Nsuku lowu kumekaka eti- 
kweni leri wu sasekile ngopfu; ku kumeka ni 
mafurha layo nun'hwela, ni maribye ya nkoka 
ya “onikisi”. !3Vito ra nambu wa vumbirhi i Gi- 
honi. Nambu lowu hi wona wu khulukaka, wu 
rhendzeleka ni tiko hinkwaro ra Etivopiya. 
i4Vito ra nambu wa vunharhu i Tigrisi, lowu 
khulukaka wu ta hi le vuxeni bya tiko ra Asi- 
riya. Vito ra nambu wa vumune i Yufrata. 

15 HOSI Xikwembu xi teka munhu xi n'wi 
veka entangeni wa Edeni, leswaku a ta wu rima 
ni ku wu hlayisa. 16Kutani HOSI Xikwembu xi 
byela munhu xi ku: “U nga ha tidyela miha- 
ndzu ya mirhi hinkwayo leyi nga kona entange- 
ni; !7kambe loko yi ri mihandzu ya murhi lowu 
nyikaka vutivi bya leswo biha ni leswo saseka, u 
nga tshuki u yi dya, hikuva siku u yi dyaka u ta 
fa!” 

18 Kutani HOSI Xikwembu xi ku: “A swi sa- 
sekanga loko munhu a tshama a ri yexe; ndzi ta 
n'wi endlela nakulobye loyi a n'wi fanelaka.” 
19Hiloko HOSI Xikwembu xi teka misava xi 
vumba swiharhi hinkwaswo ni tinyanyana hi- 
nkwato, kutani xi swi visa eka munhu ku vona 

“Jeswaku munhu ú ta swi thya mavito wahi. Ku- 


dHi Xiheveru, rito leri “munhu” ri yelana ni rito leri vulaka “misava” 
iEtiyopiya, kumbe: Kuxi 8Tigrisi, kumbe: Hidekele 
2:7 = I Kor. 15:45 2:9 = Nhlav. 2:7; 22:2, 14 


tani vito leri munhu a ri thyeke xivumbiwa 
xin'wana ni xin'wana, ri vile rona vito ra xona. 
20 Munhu ú thyile swifuwo hinkwaswo, ni tinya- 
nyana hinkwato, ni swiharhi hinkwaswo emavi- 
to; kambe yena a a nga si kumeriwa nakulobye 
loyi a n'wi fanelaka. 2! Hiloko HOSI Xikwembu 
xi etlerisa munhu vurhongo lebyikulu, kutani 
loko a ha etlele, xi hlomula rimbambu rin'we 
eka yena, xi tlhela xi pfala hi nyama laha a ri ri 
kona. 22Kutani HOSI Xikwembu xi endla wa- 
nsati hi rimbambu leri xi ri hlomuleke eka mu- 
nhu, kutani xi n'wi yisa eka yena. 23 Hiloko mu- 
nhu a ku: 


“Aha, loyi i rhambu ra marhambu ya mina, 
ni nyama ya nyama ya mina; 

ú ta vuriwa wansati, 
hikuva ú humesiwile eka wanuna.” 


24Leswi hi swona swi endlaka leswaku wanuna 
a siya tata Wa yena ni mana wa yena, a ya na- 
marhela nsati wa yena, va endla nyama yin'we. 

25 Wanuna ni nsati wa yena a va tshama va 
nga ambalanga nchumu, kambe a swi nga va 
khomisi tingana. 


Ta ku dyoha ka munhu 


Nyoka a yi ri ni mano ku tlula swiharhi 
hinkwaswo leswi HOSI Xikwembu xi swi 
endleke. Kutani yi ku ka wansati: “Xana i ntiyi- 
so leswaku Xikwembu xi te: “Mi nga tshuki mi 
dya mihandzu ya murhi na wun'we laha ntange- 
ni xana?” 2Kutani wansati a ku ka nyoka: “Hi 
nga ha dya mihandzu ya mirhi hinkwayo leyi 
nga laha ntangeni; 3kambe Xikwembu xi te: “Mi 
nga tshuki mi dya mihandzu ya murhi lowu nga 
xikarhi ka ntanga, hambi ku ri ku yi khumba 
mi nga tshuki mi yi khumba, hikuva mi nga 
fa.” 4Kutani nyoka yi ku ka wansati: “Ku fa 
kona mi nga ka mi nga fi. *Xikwembu xa swi 
tiva leswaku loko mo dya, mahlo ya n'wina ma 
ta pfuleka, kutani mi ta fana na xona, mi tiva 
swo biha ni leswo saseka.”h 
0 Kuteloko wansati a vona leswaku murhi wa 
kona wa dyiwa, ni leswaku wu koka mahlo, na- 
swona wu nga endla leswaku munhu a tlhariha, 
a kha mihandzu ya wona, a dya; a teka yin"wa- 


“Kumbe: murhi lowu nyikaka vutivi bya swilo hinkwaswo 
hKumbe: mi tiva swilo hinkwaswo 
2:24 = Mt. 19:5; Mk. 10:7-8; 1 Kor. 6:16; Ef. 5:31 


3:1 = Nhlav. 12:9; 20:2 

na a ya nyika nuna wa yena, a dya. 7Hiloko 
havambirhi va pfuleka mahlo, kutani va sungula 
ku vona leswaku a vo tshama ntsena; kutani va 
rhungelela matluka ya nkuwa va tiendlela 
swiambalo. 

8 Hi nkarhi wa madyambu, wanuna ni nsati 
wa yena va twa HOSI Xikwembu xi ri karhi xi 
famba-famba entangeni. Kutani va tumbela exi- 
karhi ka mirhi entangeni, va chava ku voniwa hi 
HOSI Xikwembu. º?Hiloko HOSI Xikwembu xi 
vitana wanuna xi ku ka yena: “U kwihi xana?” 
io Kutani yena a ku: “Ndzi ku twile loko u fa- 
mba-famba entar:;zeni, kutani ndzi ya tumbela 
hikuva a ndzi chava, leswi a ndzi nga ambalanga 
nchumu.” 1: HOSI Xikwembu xi ku: “U byele 
hi mani leswaku a wu ambalanga nchumu xana? 
Xana u lo dya mihandzu ya murhi lowu ndzi 
nga ku lerisa leswaku u nga tshuki u yi dya, 
xana?” !2Wanuna a ku: “Wansati loyi u ndzi 
nyikeke yena leswaku ndzi tshama na yena, hi 
yena a ndzi nyikeke mihandzu ya murhi wa 
kona, kutani mina ndzi lo dya.” 13 Kutani HOSI 
Xikwembu xi ku ka wansati: “I mhaka muni 
leyi u yi endleke xana?” Wansati a ku: “Mina 
ndzi lo kanganyisiwa hi nyoka, kutani ndzi 
dya.” 14Kutani HOSI Xikwembu xi ku ka nyo- 
ka: 


“Leswi u endleke mhaka leyi, u ta rhukaniwa 
ku tlula swifuwo ni swiharhi hinkwaswo; 
u ta hamba u famba hi khwiri; 
vutomi bya wena hinkwabyo 
u ta dya ntshuri. 
15 Ndzi ta vanga rivengo exikarhi ka wena 
ni wansati, 
ni le xikarhi ka vatukulu va wena 
ni vatukulu va yena. 
Vata ku faya nhloko, 
wena u ta va luma xirhendze.” 
16HOSI Xikwembu xi ku ka wansati: 
“Ndzi ta andzisa switlhavi 
swa ku tika ka wena, 
loko u veleka vana, u ta twa ku vava, 
hambiswiritano a wu nga tshiki ku navela 
nuna wa wena, 
kutani u ta fumiwa hi yena.” 


17 HOSI Xikwembu xi ku ka Adamu: 
“U pfumerile leswi nsati wa wena 
a ku byeleke swona, 
kutani u dya mihandzu ya murhi 
lowu ndzi ku leriseke ndzi ku: 
‘U nga tshuki u yi dya.’ 


Hikokwalaho u vangele misava 
endzhukano, 
kutani swakudya leswi swi nga ta huma 
emisaveni, 
u ta swi kuma hi ku karhateka 
vutomi bya wena hinkwabyo. 
18 Misava yi ta ku mirisela mitwa 
ni mahiwehiwe, 
uta hamba u dya swimila swa le nhoveni. 
Uta dya swa nyuku wa wena, 
u kondza u tlhelela emisaveni 
hikuva u humesiwile eka yona; 
u ntshuri, 
kutani u fanele ku tlhelela entshurini.” 


20 Adamu a thya nsati wa yena evito ra Evha, 
hikuva ú ve yena mana wa vanhu hinkwavo.i 
21 Kutani HOSI Xikwembu xi endlela Adamu ni 
nsati wa yena swiambalo swa madzovo, Xi va 
ambexa swona. 

22 Kutani HOSI Xikwembu xi ku: “Vonani, 
sweswi munhu ú fana na hina, ú tiva swo biha 
ni leswo saseka, kutani a nga tshuka a kha ni mi- 
handzu ya murhi lowu nyikaka vutomi, a dya, 
kutani a hanya hilaha ku nga heriki.” 23Hiko- 
kwalaho, HOSI Xikwembu xi humesa munhu 
entangeni wa Edeni, leswaku a ya rima misava 
leyi a vumbiweke ha yona. 24HOSI Xikwembu 
xi hlongola munhu entangeni wa Edeni, kutani 
evuxeni bya ntanga lowu xi veka tikerubu ni 
fumu leri vangamaka, ri tshama ri ri karhi ri 
rhendzeleka-rhendzeleka, swi rindza ndlela yo 
ya emurhini lowu nyikaka vutomi. 


iKumbe: ú ve yena mana wa hinkwavo lava hanyaka. Hi Xiheveru, vito leri “Evha” ri yelana ni rito leri vulaka “ku hanya” 


3:13 = II Kor. 11:3; I Tim. 2:14 3:15 = Nhlav. 12:17 


3:17-18 = Hey. 6:8 


3:22 = Nhlav. 22:14 4:4 = Hev. 11:4 

